tartuNLP/wikipedia-smugri-20251201 huggingface dataset:
Svätý Jur

Svätý Jur (aastatel 1960–1990 Jur pri Bratislave, saksa keeles "Sankt Georgen", ungari keeles "Szentgyörgy") on linn Slovakkias Bratislava maakonnas Pezinoki ringkonnas.
Svätý Jur tähendab tõlkes Püha Jüri.
Svätý Jur on oluline viinamarjakasvatuse ja veinitootmise keskus.
Geograafiline asend.
Svätý Jur asub Väikeste Karpaatide jalamil, Pezinokist umbes 5,5 km edelas ja Bratislavast ligikaudu 13 km kirdes.
Ajalugu.
Asulat on esmamainitud 1209. aastal. Mongolid hävitasid asula 1241. aastal. 13. sajandi lõpul saabus asulasse saksa koloniste. 1434. aastal põletasid hussiidid Svätý Juri maha. 1647. aastal sai Svätý Jur vaba kuningliku linna staatuse. 17. sajandi lõpus ja 18. sajandi alguses linna tähtsus vähenes.
Rahvastik.
Slovakkia 2021. aasta rahvaloenduse andmetel oli Svätý Juri elanikest slovakke 93,81%, tšehhe 0,69%, ungarlasi 0,69%, ukrainlasi 0,25% ja russiine 0,1%. Rahvus on teadmata 3,6%-l elanikest.
Hinnastamine

Hinnastamine (inglise keeles "pricing") on müüdava kauba või osutatava teenuse müügihinna, hinnakirjade või -tariifide väljatöötamise ja kujundamise ühekordne või järjepidev toiming, mille aluseks võetakse üldjuhul ettevõtte hindade kujundamise poliitika ja majanduslikud huvid. Hinnastamine, varasema nimetusega "hinnakujundus", on nii kunst kui ka teadus, mis põhineb õigetel hinnangutel ja täpsetel kalkulatsioonidel. 
Hinnastamine hõlmab ka kunsti ja oskust juhtida ning suunata tarbijate ootusi tarbimaks säästlikult ja vastutustundlikult. Hinnastamine on ettevõtte juhtimise oluline valdkond, kuna toodete ja teenuste parima võimaliku hinnastamisega on võimalik tagada ettevõttele kasumlik areng. Toote või teenuse hinnastamisel on vaja võtta arvesse mitmeid tegureid: väärtust tarbijale, omahinda, kasumisoovi, konkurentide hindu ja ettevõtte strateegilisi eesmärke.
Kulupõhine hinnastamine

Kulupõhine hinnastamine (inglise keeles "cost-plus pricing") on kauba- või teenuseühiku hinna kindlakstegemine teatud algoritmi kohaselt toimuva arvutuse tulemusena, mille käigus selgitatakse välja kaubapartii ostmise, tootmise või teenuse osutamisega seotud kulud, määratakse kindlaks soovitav kasumimäär ja jagatakse tulemus toote- või teenuseühikule. 
Kaupade edasimüümisega soovitakse katta kõik selle soetamisega seotud muutuvkulud, proportsionaalne osa ettevõtte püsivkuludest ja teenida seejuures ka täiendavat tulu, mis väljendub enamasti ettevõtte kasumina. Vastavaid tegevusi müüdavate toodete hindade kujundamisel nimetatakse hinnastamiseks. Varem on kasutatud hinnastamise asemel laialdaselt ka terminit „hinnakujundus“. 
Kulupõhisel hinnastamisel lähtutakse toote või teenuse omahinnast, millele lisatakse soovitud müügimarginaal. Tegemist on levinud hinnastamise meetodiga, mis ei võta arvesse pakkumise ja nõudluse vahekorda, turuosa omamist ja konkurentide poolt pakutavate tooteanaloogide või teenuste hindu. Uue toote turule toomisel on seda meetodit vahel raske kasutada, kuna toote lõplik omahind saab tihti selgeks alles pärast seda, kui see on olnud mõnda aega masstootmises. 
Kõige levinum hinnastamise meetod hindade arvutamisel on juurdehindlusmeetod ("cost plus price method"). See on kulupõhise hinnastamise meetod, mille puhul toote või teenuse kogukuludele liidetakse hinnalisa. Ostu sooritades nõustub klient tasuma müüjale kõigi muutuv- ja püsivkulude eest, millele lisatakse kasumimarginaal. Toote müügihinna saamiseks kasutatakse lihtsuse mõttes hinnakordajat ja/või juurdehindluse protsenti, kuna lähtutakse toote sisseostuhinnast ja/või soetuskulust.
Psühholoogiline hinnastamine

Psühholoogiline hinnastamine on tarbija ostukäitumist mõjutav müügihinna kujundamine. Toodetele määratakse sellised käibemaksuga hinnad, et ostjad peavad neid soodsateks, ehkki need ei pruugi seda olla. 
Tüüpiliselt on tarbijat ostma kutsuvate hindade viimastel numbrikohtadel numbrid 9. Näiteks võivad olla tooteühiku hinnad 99,00 €, 19,90 €, 3,95 € jne. Taoliste hindade kasutamisega püütakse anda ostjale teada, et müüja teeb selleks kõik, et pakkuda oma kaupu võimalikult madala hinnatasemega. Tegelikult võib olla vastupidi: kaupmees on suurendanud müügimarginaali ja tõstnud hinna varasemast veelgi kõrgemale. 
Kui näiteks kujuneb toote müügihinnaks hinnakoefitsiendi lisamisega 28,70 €, siis kasutades psühholoogilise hinnastamise põhimõtet, määratakse selle müügihinnaks 29,00 € või 29,90 €. Ostja tajub, et hind on soodne, kuna see on väiksem kui 30 €. Kui arvutuslik käibemaksuga hind on näiteks 20,30 €, siis müügisaalis kasutatakse pigem hinda 19,90 €.
Turupõhine hinnastamine

Turupõhine hinnastamine (ingl.k. "market pricing") on hinnastamise viis, mille puhul kujuneb hind üldjuhul nõudluse ja pakkumise vahekorra alusel. Selle hinnastamismudeli kasutamisel on ostjal enamasti täielik mõjuvõim müüja üle. Müüjal puuduvad hoovad hinna tõstmiseks, kuna turul on palju sarnaste hindadega müüjaid. Hinnastamismudel toimib ainult juhul, kui turul valitseb müüjate vahel konkurents. 
Turul põhinevad hinnad võivad kõikuda üles-alla suures ulatuses, mistõttu on vaja teada, millal osta ja millal jätta võimalusel ost tegemata. Hindade kõikumine on põhjustatud valmistoodete sisendhindadest, tehnoloogiate asendamisest, turul valitsevast konkurentsist, tarnijate eelistuste muutumisest jms teguritest. Teised hinnastamisviisid sisaldavad teatud määral turupõhise hinnastamise elemente. Turupõhist hinnastamist kasutatakse enamasti toorainete, nagu metallid, teravili, puuviljad, kohv, tee jms kaupade (ingl.k. "commodity") puhul, mida müüakse ja ostetakse suurtes kogustes.
Klientelism

Klientelism, ka kliendipoliitika (inglise keeles "clientelism", "clientelistic politics") on poliitikate kujundamise viis, milles valitsused võtavad arvesse ja eelistavad ühte kindlat huvigruppi (või klienti), kelle eesmärgid kattuvad valitsuse soovidega. Kliendipoliitika toimub tavaliselt suletud uste taga, sest tulemusena jäävad enamiku ühiskonnaliikmete huvid tagaplaanile. Klientelism võimaldab poliitiliste tegutsejate ja huvigruppide konsensuse toel püüelda nende mõlema eesmärkide täitmise poole.
Ingrid Wigernæs

Ingrid Wigernæs (sünninimi Ingrid Løken; 22. veebruar 1928 – 2. detsember 2023) oli norra murdmaasuusataja.
Ingrid Wigernæs osales kahtedel olümpiamängudel. 1956. aasta olümpiamängudel Cortina d'Ampezzos sai ta 10 km distantsil 27. koha ja 1964. aasta olümpiamängudel Innsbruckis sai ta 5 km distantsil 15. koha ja 10 km distantsil 12. koha.
1966. aasta maailmameistrivõistlustel Oslos võitis ta 3×5 km teatesõidus hõbemedali.
Pärast sportlaskarjääri lõppu töötas treenerina. Tema juhendamisel võitis Norra koondise murdmaasuusatamise teatenaiskond 1968. aasta olümpiamängudel Grenoble'is 3x5 km teatesõidus kuldmedali. 
2021. aastal nimetati Ingrid Wigernæs Püha Olavi ordeni 1. klassi rüütliks. Tema sünnilinnas Hemsedalis on tema auks püstitatud ausammas.
Prügikastimudel

Prügikastimudel (inglise keeles "garbage can model") on poliitika kujundamise teooria, mis seisneb eeldusel, et poliitiliste otsuste tegemine toimub juhuslikult, ilma kindla süsteemita Teooria kohaselt on erinevad poliitilised probleemid, lahendused ja valikud prügikasti kokku visatud ning nende välja võtmine toimub suvaliselt, mis tähendab, et otsustamine on juhuslik, lähtudes sellest, mis on hetkel sobiv ja tehtav. 
Prügikastimudeli autoriteks on Michael D. Cohen, James G. March ning Johan P. Olsen, kes avaldasid selle 1972. aastal teadustööna.
Infopäring

Infopäring (inglise keeles R"equest For Information;" RFI) on päringu liik, millega ostja küsib tarnijailt informatsiooni kaupade ja/või teenuste kohta, mida võiks tarnija talle pakkuda. See on ühtlasi hankeprotsessi etapp, mille puhul on teada üldine või ettevalmistav probleemi või vajaduse kirjeldus ja pakkujatel palutakse anda nõu, kuidas defineerida probleemi, vajadust teha paremini või pakkuda hoopiski alternatiivne lahendus.
Hankija küsib potentsiaalselt tarnijalt informatsiooni kaupade ja/või teenuste kohta, mida võiks tarnija talle pakkuda. Uuritakse välja, mis eristab konkreetset tarnijat ülejäänuist. Infopäringu esitamisega ei näita ostja välja soovi sõlmida tarnijaga ostu-müügileping, kuid üritab näidata end tarnijale võimaliku ja atraktiivse kliendina.
Infopäring peaks olema loogiliselt struktureeritud, lihtne ja sellele vastajale arusaadav. Hästi koostatud infopäring peab võimaldama vastata küsimustele lühidalt, edastades hankijale oma ettevõtte kohta kõige olulisemat teavet. Pärast vastuste saamist selekteeritakse vastavalt varem määratud kriteeriumitele tarnijad, kellele saadetakse järgmises etapis hinnapäring (RFQ) või ettepaneku päring (RFP).
Päring

Päring (ingl.k. "request;" "enquiry") ehk pakkumiskutse on dokument, mis peaks sisaldama kogu vajaliku informatsiooni, et potentsiaalsetel toodete või teenuste tarnijatel oleks võimalik mõista, millist toodet või teenust soovitakse ning millistel tingimustel ja millistele nõuetele peaks pakutav teenus/toode vastama. Pakkumiskutses peavad kajastuma kõik tootele või teenusele esitatavad nõuded. 
Kui päring koostatakse tehnikatoodete kohta, vajatakse tarnijalt sageli ka spetsifikatsiooni, jooniseid, tehnilisi tingimusi, kvaliteedisertifikaati ja selgitusi varuosade saadavuse, nende hinna jms kohta. Hankija võib küsida teenuste osutajatelt teenuste kirjeldusi ja tingimusi nende teenuste osutamiseks. 
Päringu koostamine nõuab süvenemist ja asjatundlikkust, sest sellega pannakse alus saabuvate pakkumuste ülesehitusele ja sisule. Ebapiisava infoga päringu korral võidakse võtta korduvalt ühendust ja küsida juurde infot, et üldse oleks võimalik pakkumust koostada. Päring tuleks koostada viisil, et pakkumuste analüüsi ja võrdlemist oleks hõlbus teha. Päring peab looma eeldused pakkumuste võrdlemiseks ja pakkumuse/tarnija valikuks ühesugustel alustel. 
Pakkumiskutse peab sisaldama minimaalselt järgmist informatsiooni:
Inger Aufles

Inger Aufles (sünninimi Inger Døving; sündinud 29. mail 1941) on endine norra murdmaasuusataja.
Inger Aufles osales kahtedel olümpiamängudel. 1968. aasta olümpiamängudel Grenoble'is võitis ta 3x5 km teatesõidus kuldmedali, 10 km distantsil pronksmedali ja 5 km distantsil 7. koha. 1972. aasta olümpiamängudel Sapporos võitis ta 3x5 km teatesõidus pronksmedali. Individuaalselt sai ta neil olümpiamängudel 5 km distantsil 12. koha ja 10 km distantsil samuti 12. koha.
1966. aasta maailmameistrivõistlustel Oslos võitis ta 3×5 km teatesõidus hõbemedali.
Berit Mørdre Lammedal

Berit Mørdre Lammedal (sünninimi Berit Mørdre; 16. aprill 1940 – 23. august 2016) oli norra murdmaasuusataja.
Berit Mørdre osales kahtedel olümpiamängudel. 1968. aasta olümpiamängudel Grenoble'is võitis ta 3x5 km teatesõidus kuldmedali, 10 km distantsil hõbemedali ja 5 km distantsil 10. koha. 1972. aasta olümpiamängudel Sapporos võitis ta 3x5 km teatesõidus pronksmedali. Individuaalselt sai ta neil olümpiamängudel 5 km distantsil 7. koha ja 10 km distantsil 14. koha.
1966. aasta maailmameistrivõistlustel Oslos võitis ta 3×5 km teatesõidus hõbemedali.
Aastal 1971 autasustati ta Holmenkolleni medaliga.
Wayland (protokoll)

Wayland on kommunikatsiooniprotokoll, mis kirjeldab suhtlust kuvaserveri ja selle klientide vahel. Waylandi nime kannab ka C keeles kirjutatud teek, mis implementeerib seda protokolli. Kuvaserverit, mis kasutab Waylandi protokolli, kutsutakse Waylandi komposiitoriks, sest selline server täidab ka kompositeeriva akendussüsteemi rolli.
Waylandit arendab grupp vabatahtlikke, mida algselt juhtis Kristian Høgsberg, et luua vaba ja avatud allikaga ning kogukonna juhitud tarkvaraprojekt eesmärgiga asendada X Window System tänapäevase, turvalise ja lihtsama akendussüsteemiga Linuxi ja teiste Unixilaadsete operatsioonisüsteemide jaoks. Nagu ka X Window Systemi puhul, levitatakse projekti koodi MIT litsentsi tingimustel, mis on lubav vaba tarkvara litsents, lubades projekti koodi kasutada ilma muudetud koodi avaldamise kohustuseta. 
Waylandi projekt arendab ka alusnäidet Waylandi komposiitorist nimega "Weston".
Ülevaade.
Waylandi kuvaserveri projekti alustas Red Hati arendaja Kristian Høgsberg aastal 2008.
Alates 2010. aastast hakkasid Linuxi töölauagraafika süsteemid liikuma korraldusest, mida juhib "hulk joonistusliideseid... mis kõik räägivad X serveriga, mis on omakorda universumi keskpunkt," korralduse suunas, kus Linuxi tuum ja selle osad (näiteks Direct Rendering Infrastructure (DRI) ja Direct Rendering Manager (DRM)) on "keskmes" ja akendussüsteemid nagu X ja Wayland on "keskpunktist eemal." Sellest saab "palju lihtsam graafikasüsteem, mis pakub palju rohkem paindlikkust ja jõudlust."
Høgsberg oleks võinud lisada laienduse X serverile, nagu ka paljud teised projektid olid varem teinud, kuid eelistas eemaldada X serveri riistvara ja klientide vahelt. Waylandi projekt koosneb protokollist ja alusnäitest Waylandi komposiitorist nimega Weston. Projekt arendab ka versioone rakendusarenduse raamistikest Qt ja GTK, mis joonistavad sisu X-i asemel läbi Waylandi.
Ant Nurhan

Ant Nurhan (sündinud 8. detsembril 1995 Istanbulis) on Eesti laulja ja saate "Eesti otsib superstaari" üheksanda hooaja võitja.
Ta võitis WAF laulukooli traditsioonilise lauluvõistluse Best of WAF 2023. aastal vanemas vanuserühmas.
2022. aastal astus Ant Nurhan üles Kanal 2 telesaates "Ma näen su häält".
Konkursil Eesti Laul 2025 saavutas ta viienda koha. 
Isiklikku.
Ant Nurhan elab Eestis 2018. aastast ning on eesti keele oskust parandanud suures osas laulmise käigus. Ta on abielus, tema abikaasa on Liina ning peres kasvavad tütred Ada Linda ja Adell, kes sündis superstaarisaate ajal.
Gina Raimondo

Gina Marie Raimondo (sündinud 17. mail 1971 Smithfieldis Rhode Islandis) on Ameerika Ühendriikide ettevõtja, jurist, riskikapitalist ja poliitik; Demokraatliku Partei liige. Ta oli aastatel 2015–2021 Rhode Islandi osariigi kuberner. 2021–2025 oli ta Ameerika Ühendriikide kaubandusminister. 
Tema isapoolne vanaisa tuli Ameerika Ühendriikidesse Itaaliast. Tema ema oli koduperenaine ja isa lihalõikaja, kes teenis Teise maailmasõja ajal ka USA mereväes. 
1993. aastal omandas ta Harvardi ülikoolis bakalaureusekraadi majandusteaduses. Rhodose stipendiumiga jätkas ta õpinguid Inglismaal Oxfordi ülikoolis, kus omandas doktorikraadi sotsioloogias. Ta sai oma õigusteaduse doktori kraadi Yale'i ülikoolist 1998. aastal. 
Tema tööalane karjäär algas personali assistendina föderaalkohtus New Yorgis. Seejärel sai temast Massachusettsi osariigis Williamstownis peakorteriga riskikapitalifirma üks asutajatest ja asepresident. 
Aastal 2010 võttis Raimondo vastu Rhode Islandi osariigi varahoidja ametikoha, mis on tema esimene poliitiline ametikoht. 
2014. aastal kandideeris ta Rhode Islandi kuberneriks. 6. jaanuaril 2015 vannutati ta uueks kuberneriks. 2018. aastal valiti ta teiseks ametiajaks tagasi. 
USA valitud president Joe Biden esitas 8. jaanuaril 2021 ta USA kaubandusministri kandidaadiks. 2. märtsil 2021 kinnitas USA senat tema kandidatuuri häältega 84:15.
Isiklikku.
Ta abiellus aastal 2001 Andrew Moffitiga, neil on kaks last. Usutunnistuse poolest on ta katoliiklane.
Arthur Gomes

Arthur Gomes Lourenço (sündinud 3. juulil 1998 Uberlândias) on Brasiilia jalgpallur, kes mängib äärepoolkaitsjana Brasiilia kõrgliigaklubis Cruzeiro.
Brasiilia kõrgliigas debüteeris ta 2016. aastal Santos meeskonnas. Brasiilia kõrgliigas lõi ta esimese värava järgmise aasta 4. novembril mängus Atlético Mineiro vastu. Selleks, et saada rohkem mänguaega, oli Gomes 2019. aastal laenul Brasiilia kõrgliigaklubis Chapecoense. 30 mänguga lõi ta sel hooajal Brasiilia kõrgliigas neli väravat, kuid Chapecoense jäi liigas eelviimaseks ja langes esiliigasse. Seejärel mängis Gomes alates 2020. aastast taas Santoses. 2021. aasta märtsis läks ta Santosest laenule Atlético Goianiensesse.
2021. aasta augustis sõlmis Gomes kolmeaastase lepingu Portugali kõrgliigaklubiga Estoril.
2022. aasta septembris sõlmis ta viieaastase lepingu Portugali suurklubiga Lissaboni Sporting. UEFA Meistrite Liiga hooaja 2022/23 teises alagrupimängus lõi ta värava Tottenham Hotspuri vastu ja teises alagrupimängus Frankfurdi Eintrachti vastu. Sportingu meeskonnas lõi Gomes sel hooajal Portugali kõrgliigas ainsa värava 24. aprillil 2023 mängus Vitória Guimarãesi vastu. Hooajal 2022/23 sai Gomes Sportingu meeskonnas Portugali kõrgliigas kirja 24 mängu, kuid vaid kuues neist kuulus ta algkooseisu.
2023. aasta juulis naasis Gomes Brasiilia kõrgliigasse, kui sõlmis kolmeaastase lepingu Cruzeiroga.
Martin Løwstrøm Nyenget

Martin Løwstrøm Nyenget (sündinud 1. aprillil 1992) on Norra murdmaasuusataja.
Nyenget võitis Erzurumis 2012. aastal juunioride MM-il Norra teatemeeskonnaga pronksmedali. 2014. aastal Val di Fiemmes toimunud U23 MM-il tuli ta nii skiatlonis kui ka 15 km klassikas kuuendaks ning sprindis kaheteistkümnendaks; aasta hiljem tuli ta Almatõs sprindis viiendaks.
Nyenget tegi MK-võistluste debüüdi 2014. aasta märtsis Oslos Holmenkollenis toimunud 50 km klassikalises stiilis ühisstardiga sõidus, kus saavutas 41. koha. Skandinaavia karikasarjas jõudis ta hooajal 2013/14 seitse korda esikümnesse, hooaja lõpetas ta kokkuvõttes kuuendana. Oma teisel maailma karikasarja etapil märtsis 2015 Lahtis sai ta oma esimesed MMK-punktid neljanda kohaga 15 km distantsil. Hooaja 2015-16 alguses pääses ta Lillehammeris esimest korda MK-etapi poodiumile teatevõistluse teise kohaga. Skandinaavia karikasarjas Vuokattis tuli ta 15 km klassikasõidus kolmandaks ja võttis oma esimese võidu Skandinaavia karikasarjas 15 km vabatehnikasõidus. Hooaja edenedes saavutas ta Skandinaavia karikasarjas neli esikümne kohta ja võitis hooaja lõpus üldarvestuse. Tema hooaja parimaks tulemuseks MK-võistlustel individuaalarvestuses oli kaheksas koht Lahtis toimunud skiatlonis. 2016. aasta Norra meistrivõistlustel Tromsøs ja Beitostølenis tuli ta koos Morten Eide Pederseniga võistkondlikus sprindis kolmandaks. Ta saavutas teatesõidus ja 15 km klassikas teise koha. Hooajal 2018-19 lõpetas ta Skandinaavia karikasarjas seitsmel korral esikümnes, sealhulgas saavutas Vuokattis 15 km klassikasõidus ja Piteås 30 km ühisstardi sõidus teise koha, võites sellega taas üldarvestuses. 2018. aasta aprillis tuli ta koos Håvard Solås Taugbøliga Norra võistkondliku sprindi meistriks. Järgmisel hooajal saavutas ta Skandinaavia karikasarja üldarvestuses neljanda koha 51. kohaga. Pärast 2019/20 hooaja alguses Vuokattis saavutatud kahte teist kohta Skandinaavia karikasarjas tuli ta 2020. aasta suusatuuril viiendaks. Esimese poodiumikoha saavutas ta individuaalsel maailma karikasarjas kolmanda kohaga jälitussõidus Östersundis ning hooaja lõpus Skandinaavia karikasarja üldarvestuses kuuenda ning MK-võistlustel tavadistantsi maailma karikasarja üldarvestuses 18. koha. 
Pärast 2021-22 hooaja alguses Lillehammeris saavutatud kolmandaid kohti 15 km vabastiilis ja teatesõidus saavutas Nyenget Tour de Ski 2021-22 arvestuses 12. koha. Sellele järgnes kaks teist kohta klassikastiilis distantsidel ja saavutas Oslos 50 km ühisstardist sõidus oma esimese MK-etapivõidu. Hooaja lõpus tuli ta Falunis paarissprindis teiseks ja saavutas lõpuks MK-võistluste üldarvestuses seitsmenda koha. Ta tuli ka Norra meistriks skiatlonis ja 15 km klassikas ning võitis Reistadløpeti.
Välislingid.
[[Kategooria:Norra murdmaasuusatajad]]
[[Kategooria:Sündinud 1992]]
Herdis Sikka

Herdis Sikka (12. oktoober 1989 – 30. august 2010 Helmandi provints, Afganistan) oli Eesti sõjaväelane (nooremseersant).
Ta alustas teenistust kaitseväes 2008. aastal, algul Kirde kaitseringkonna suurtükiväepataljonis ja hiljem pioneeripataljonis.
Pärast ajateenistust jätkas ta elukutselise kaitseväelasena Scoutspataljonis ja Kalevi jalaväepataljonis. Ta oli 2010. aastal Afganistanis NATO operatsioonil Eesti jalaväekompanii Estcoy-10 koosseisus.
Mässulised ründasid Eesti jalaväeüksust 30. augustil 2010 Helmandi provintsis Nad-e-Ali piirkonnas. Soomukijuht Sikka sai isevalmistatud lõhkekeha (IED) plahvatuses üliraskelt vigastada, kui tema allüksus oli jalgsipatrullis Wahidi patrullbaasist vähem kui viie kilomeetri kaugusel. Talle anti esmaabi ja toimetati helikopteriga haiglasse, kuid ta suri varsti üliraskete vigastuste tõttu.
Ta maeti 4. septembril Eestis Põlva maakonna Rosma kalmistule.
Vrbové

Vrbové (saksa keeles "Vrbau", "Werbau", ungari keeles "Verbó") on linn Slovakkias Trnava maakonnas Piešťany ringkonnas.
Geograafiline asend.
Vrbové asub Väikeste Karpaatide jalamil, Piešťanyst ligikaudu 9 km lääneloodes.
Ajalugu.
Asulat on esmamainitud 1113. aastal. 14. sajandi lõpul on Vrbovét ürikutes nimetatud aleviks. 1437. aastal vabastati Vrbové tollimaksudest. Türgi väed rüüstasid Vrbovét 1599. ja 1663. aastal. Kuni 19. sajandi lõpuni mängis linna majanduselus olulist rolli viinamarjakasvatus. Märkimisvääsem tööstuse areng toimus alates 20. sajandi keskpaigast pärast tekstiiliettevõtte Trikota asutamist, millest sai riigi suurim naiste aluspesu tootja. Linnaõigused sai Vrbové 1967. aastal.
Rahvastik.
Slovakkia 2021. aasta rahvaloenduse andmetel oli Vrbové elanikest slovakke 95,94%, tšehhe 0,35% ja ungarlasi 0,1%. Rahvus oli teadmata 3,08%-l elanikest.
Petra (eesnimi)

Petra on naisenimi.
2023. aasta seisuga oli see Eestis esinemissageduselt 1015. naisenimi. 1. jaanuari 2023 seisuga oli Eestis eesnimi Petra 66 naisel. Petra oli keskmiselt 20 aasta vanune (mediaanvanus oli 16). Kõige populaarsem oli eesnimi Petra vanuserühmas 0–4, kus neid oli 10 000 elaniku kohta 1,88.
Turčianske Teplice

Turčianske Teplice (kuni 1948. aastani Štubnianske Teplice, saksa keeles "Bad Stuben", ungari keeles "Stubnyafürdő") on linn Slovakkias Žilina maakonnas, Turčianske Teplice ringkonna halduskeskus.
Turčianske Teplice on üks Slovakkia vanemaid kuurortlinnu.
Geograafiline asend.
Turčianske Teplice asub Suur-Fatra ja Kremnica mäestike läheduses, Banská Bystricast ligikaudu 25 km loodes ja Žilinast umbes 40 km lõunas.
Ajalugu.
Asulat on esmamainitud 1281. aastal. 1533. aastal läks asula Kremnica linna omandusse. Kohalike raviallikate tõttu kujunes Teplicest kuurortasula. 1948. aastal nimetati Štubnianske Teplice ümber Turčianske Tepliceks.
Rahvastik.
Slovakkia 2021. aasta rahvaloenduse andmetel oli Turčianske Teplice elanikest slovakke 92,94%, tšehhe 0,48%, sakslasi 0,19%, hiinlasi 0,11%, poolakaid 0,11% ja ukrainlasi 0,11%. Rahvus oli teadmata 5,74%-l elanikest.
Hot rod

Hot rod on suurema kiiruse, võimsuse, aga ka parema välimuse saavutamiseks märkimisväärselt ümber ehitatud auto. Termini "hot rod" (otsetõlkes kuum keps) päritolu on jäänud ebaselgeks, võimalik on seos sõnaga "rodster" (rotster ehk lahtine sportauto). Inimesi, kes "hot rod"e ehitavad ja nendega sõidavad, nimetatakse "rodder"iteks. 
Taust.
Esimesed "hot rod"id ehitati 1930. aastatel Californias, kuid õitsengu saavutas see kultuur pärast Teist maailmasõda. "Hot rod"i toorikuks on tavaliselt 1920. ja 1930. aastatel toodetud Ameerika kupeekerega autod (ennekõike Fordid ja Chevrolet´d). Tüüpilised võtted "hot rod"i ehitamisel on kere ja katuse madaldamine, teatud kereosade eemaldamine, suurema mootori või kompressori lisamine, laiemate rataste kasutamine, erilised värvi- ja disainilahendused jne.
"Hot rod"id jagunevad mitme allkategooria vahel: "street rod (tänavarod)", "rat rod (rotikas)", "volksrod", "rust rod (roosterod)" jne. Roddingu-kultuurist kasvas välja "drag racing" ehk kiirendusvõistlus.
Nová Baňa

Nová Baňa (saksa keeles "Königsberg", ungari keeles "Újbánya") on linn Slovakkias Banská Bystrica maakonnas Žarnovica ringkonnas.
Geograafiline asend.
Nová Baňa asub Hroni jõe ääres Pohronský Inoveci mäestiku jalamil, Žarnovicast ligikaudu 9 km edelas.
Nová Baňa kesklinn asub merepinnast 442 meetri kõrgusel.
Ajalugu.
Asulat on esmamainitud 1337. aastal. 1345. aastal sai Nová Baňa vaba kuningliku mäelinna õigused. Linnas kaevandati väärismetalle. 1664. aastal hävitasid Türgi väed linna. 1722. aastal võeti Nová Baňa kaevanduses kasutusele esimene aurumasin Mandri-Euroopas. 1723. aasutati linnas kullakaevandamise aktsiaselts. Kohalikud kullalaevandused suleti 1887. aastal kahjumlikkuse tõttu. 1907. aastal ehitati Nová Baňasse klaasivabrik.
Rahvastik.
Slovakkia 2021. aasta rahvaloenduse andmetel oli Nová Baňa elanikest slovakke 93,26%, ukrainlasi 0,5%, tšehhe 0,2%, ungarlasi 0,17% ja mustlasi 0,11%. Rahvus oli teadmata 5,12%-l elanikest.
Habitus

Termini "habitus" võttis kasutusele sotsioloog Pierre Bourdieu, et tähistada mingile sotsiaalsele kooslusele või klassile omast väärtuste, normide, hoiakute, eelistuste, suhtumiste komplekti, mis kujundab liikmete sotsiaalset maailma ja käitumist, aidates kohaneda neid ümbritsevate jõuväljadega. Habitust luuakse ja taastoodetakse alateadlikult ning pidevalt.
Taust.
Habituse kontseptsioonil on pikk ajalugu, mis ulatub Antiik-Kreekasse. Sõna "habitus" pärineb aga ladina keelest ja tähistab seisukorda, esinemisviisi, laadi, dispositsiooni jms.
Pernegg

Pernegg on vald ("Marktgemeinde") Austrias Alam-Austria liidumaal Horni ringkonnas.
Röhrenbach

Röhrenbach on vald ("Gemeinde") Austrias Alam-Austria liidumaal Horni ringkonnas.
Röschitz

Röschitz on vald ("Marktgemeinde") Austrias Alam-Austria liidumaal Horni ringkonnas.
Rosenburg-Mold

Rosenburg-Mold on vald ("Gemeinde") Austrias Alam-Austria liidumaal Horni ringkonnas. Seal asub Rosenburgi renessanssloss.
Oracle Corporation

Oracle Corporation on Ameerika Ühendriikide hargmaine tehnoloogiaarendusettevõte, mille peakorter asub Texase osariigis Austini linnas. Aastal 2020 oli Oracle maailma 3. suurim tarkvarafirma tulu ja turukapitalisatsiooni põhjal. Firma müüb andmebaaside tarkvara ja tehnoloogiat (näiteks Oracle Database), pilvetehnoloogia süsteeme ja äriklientidele suunatud tehnoloogiat, sealhulgas ettevõtte ressursside planeerimise tarkvara (ERP), kliendisuhete tarkvara (CRM), ettevõtete võimekushaldustarkvara (EPM) ja tarneahela haldamise tarkvara (SCM).
Ajalugu.
Larry Ellison, Bob Miner ja Ed Oates asutasid firma 1977. aastal Software Development Laboratories (SDL) nime all. Ellison oli inspireeritud Edgar F. Coddi 1970. aasta uurivast tööst relatsioonandmebaaside haldussüsteemidest (RDBMS) nimega "Relatsiooniline andmemudel ühiskasutatavate andmepankade jaoks". Ellison soovis teha firma toote ühildavaks IBM-i andmebaasiga System R, aga ei suutnud seda teha, sest IBM hoidis süsteemi veakoodid saladuses. SDL-i uueks nimeks sai 1979. aastal Relational Software, Inc (RSI) ja 1983. aastal omakorda Oracle Systems Corporation, mis vastaks firma peamise toote Oracle Database andmebaasiga. Nimi "Oracle" pärineb CIA rahastatud projekti koodnimest, mille kallal oli Ellison varem Ampexi palgalisena töötanud. 12. märtsil 1986 tegi firma aktsiate esmase avaliku pakkumise.
1995. aastal muutis firma oma nime, milleks sai Oracle Corporation. Firma esmane edu tulenes sellest, et nad kirjutasid tarkvara C programmeerimiskeeles, mis lihtsustas programmide üleviimise teistele platvormidele.
Aastal 2005 ostis Oracle ERP-firma PeopleSoft, aastal 2006 CRM-firma Siebel ja aastal 2008 ettevõtlustaristute tarkvarafirma BEA Systemsi. Aastal 2010 ostis Oracle arvutitarkvara ja -riistvarafirma Sun Microsystems, mis oli tuntud oma programmeerimiskeele Java poolest.
Tooted.
Tarkvara.
Andmebaasid.
Oracle on tuntud oma samanimelise andmebaasi Oracle Database'i poolest. Oracle on ka omastanud ja arendanuid järgnevaid andmebaasitehnoloogiaid:
Tarkvaraarendus.
Oracle Corporationi tarkvaraarendustööriistade hulka kuuluvad teiste hulgas:
Operatsioonisüsteemid.
Oracle Corporation arendab operatsioonisüsteeme Oracle Solaris ja Oracle Linux.
Riistvara.
Oracle Corporationi poolt müüdava ja toetatava riistvara hulka kuuluvad "Sun" tarkvara, mille nad omastasid Sun Microsystemsi ostust. Pärast Suni ostu arendavad nad ka Oracle SPARC T-series servereid ja M-seeria suurarvuteid.
Epikaste (Kalydoni tütar)

Epikaste (vanakreeka Ἐπικάστη) oli vanakreeka mütoloogias Aitoolia kuninganna. 
Epikaste isa oli Kalydon, kes asutas samanimelise linna, mis oli ka Aitoolia pealinn. Tema abikaasa oli Agenor, kellega ta sai kaks last: poeg Porthaon, kes päris Aitoolia trooni, ja tütar Demonike, kes sai Aresega 4 poega. Mõnedel andmetel oli ka Thestios Epikaste poeg. Epikaste isa Kalydon oli Agenori isa Pleuroni vend, järelikult olid Agenor ja Epikaste lähisugulased.
Hendrik Vainu

Hendrik Vainu (sündinud 3. aprillil 1996 Pärnus) on Eesti jalgpallur (väravavaht), kes mängib Eesti Premium liiga klubis Pärnu JK Vaprus.
Klubikarjäär.
Pärnu JK Vaprus.
Vainu alustas jalgpallurina Vapruse noortesüsteemis. 
Meeste meistrivõistluste debüüdi tegi Vainu 2012. aastal Pärnu Linnameeskonna duubli koosseisus II liigas. Eesti kõrgliiga debüüdi tegi ta 2015. aastal Pärnu Linnameeskonna koosseisus.
Pärast Pärnu Linnameeskonna tegevuse lõpetamist 2016. aasta hooaja järel jätkas Vainu mängimist Pärnu JK Vapruses.
Pärnu JK Poseidon.
2018. aasta hooajal liitus Vainu laenulepingu alusel pooleks hooajaks Pärnu JK Poseidoniga.
Koondisekarjäär.
Vainu on kuulunud Eesti U17, U18 ja U19 koondisse, kuid debüüdid jäid tegemata.
Karjääri statistika.
Klubi.
"Uuendatud seisuga 4. detsember 2023"
Teffi

Nadežda Lohvitskaja (vene keeles "Надежда Александровна Лохвицкая", abielus Nadežda Butšinskaja vn. "Надежда Александровна Бучинская", pseudonüüm Teffi; 9. mai/21. mai 1872 Peterburi – 6. oktoober 1952 Pariis) oli vene kirjanik, poeet, memuarist ja tõlkija.
Elulugu.
Ta sündis aastal 1872 Peterburis advokaat Aleksandr Lohvitski ja tema abikaasa (venestunud prantslanna) Varvara Lohvitskaja (neiuna Hoer) tütrena. Aastal 1890 lõpetas ta Liteinaja Naisgümnaasiumi.
1910. aastal andis kirjastus "Šipovnik" välja tema esimese luuleraamatu “Seitse tuld” ja kogumiku “Humoristlikud lood”.
Ta oli tuntud oma satiiriliste luuletuste ja följetonide poolest ning oli ajakirja "Satiricon" alaline kaastöötaja. Tema satiir oli sageli väga originaalne: näiteks 1905. aasta poeem “Mickiewiczist” põhineb paralleelil Adam Mickiewiczi tuntud ballaadi “Vojevood” ja konkreetse, hiljutise aktuaalse sündmuse vahel. Tema lugusid avaldasid süstemaatiliselt sellised autoriteetsed Pariisi venekeelsed ajalehed ja ajakirjad nagu "Grjaduštšaja Rossija", "Zveno", “Vene märkmed”, “Kaasaegsed märkmed”. Nikolai II oli tema fänn ja maiustused said tema nime.
Pärast ajalehe “Russkoje Slovo", kus ta töötas (aastal 1918), läks ta kirjandusetendustega Kiievisse ja Odessasse. See reis viis ta Novorossiiskisse, kust ta suvel 1919 Türki läks. Sama aasta sügisel oli ta juba Pariisis ja veebruaris 1920 ilmusid kaks tema luuletust ühes Pariisi kirjandusajakirjas ning aprillis korraldas ta kirjandussalongi. Aastatel 1922–1923 elas ta Saksamaal.
Reggio Calabria

Reggio Calabria on linn Itaalias Calabria maakonnas, Reggio Calabria metropoli keskus. Linn asub Apenniini poolsaare lõunatipus Messina väina ääres.
2020. aastal oli linnas 180 455 elanikku.
1908. aasta Messina maavärin purustas peaaegu kogu linna.
Reggio Calabrias asub arheoloogiamuuseum Museo Nazionale della Magna Grecia.
5 km kesklinnast lõunas asub Reggio Calabria lennujaam.
Alfred Truu

Alfred Georg Truu (15. november 1897 Tallinn – 28. november 1984 Tallinn) oli eesti põllumajandusteadlane ja soodeuurija. 
Ta lõpetas 1915. aastal Tallinna Reaalkooli ja 1932. aastal Tartu Ülikooli põllumajandusteaduskonna. 
Ta osales aastatel 1916–1918 esimeses maailmasõjas, 1918–1920 Vabadussõjas ja teenis 1920–1926 Eesti sõjaväe varustusvalitsuses.
Aastatel 1929–1933 oli ta TÜ taimebioloogia katsejaama assistent, 1933–1936 Haridus- ja Sotsiaalministeeriumi majandusinspektor, 1936–1941 Sotsiaalministeeriumi majandusjuhataja, 1941–1942 Kuusiku riigimõisa valitseja, 1942–1944 Põllumajanduse Keskvalitsuse nõuandeosakonna inspektor ja juhataja, 1944–1945 Jõgeva Sordiaretuse Instituudi vanemteadur ja asedirektor. Aastatel 1945–1967 töötas ta Eesti Maaviljeluse ja Maaparanduse Teadusliku Uurimise Instituudis (1952–1958 soode uurimise sektori juhatajana, 1958–1967 mullateaduse osakonna vanemteadurina), uuris soode põllumajanduses kasutamise võimalusi.
Ta valiti 1935. ja 1939. aastal Agronoomide Koja nõukogu liikmeks.
Helmut Saretok

Helmut Johann Saretok (vene Гельмут Фомич Сареток; 1898 Riia – 1971) oli eesti päritolu Vene kergejõustiklane.
Saretoki isa Toomas töötas Vene-Balti Vagunitehases Riias, nende naaber oli Alfred Neuland, kes äratas aias tõstmisega tegeledes Saretokis huvi spordi vastu.
1916. aastal hüppas Saretok ühe esimese sportlasena Eestis kaugust üle 6 meetri (6.07). Saretok lõpetas 1916. aastal Tallinna Reaalkooli ja õppis Baumani-nimelises Moskva Riiklikus Tehnikaülikoolis. 1920. aastatel elas ta Moskvas ja töötas uurijana Moskva Kriminaaljälituse Osakonnas.
1920. aasta Nõukogude Venemaa meistrivõistlustel kergejõustikus tuli ta kaugushüppes teiseks tulemusega 5.70 ja Rootsi teatejooksus (800+400+200+200) kolmandaks Moskva teises võistkonnas. 1922. aasta Nõukogude Venemaa meistrivõistlustel kergejõustikus tuli ta kaugushüppes teiseks tulemusega 5.94 ja 1923. aasta Nõukogude Liidu meistrivõistlustel kergejõustikus kolmandaks tulemusega 6.18.
1923. aastal püstitas ta kolmikhüppes isiklikuks rekordiks 12.43, mis oli ühtlasi ka Nõukogude Liidu rekord, ja osales Nõukogude Liidu esimesel rahvusvahelisel spordivõistlusel Peterhofis koos Soome sportlastega. Saretok tuli korduvalt Moskva meistriks kettaheites.
Pärast aktiivse võistlustegevuse lõppu oli Saretok kergejõustikukohtunik (üleliiduline kategooria alates 1954. aastast).
Ta suri 1971 ja on maetud koos abikaasa ja pojaga Moskva Vagankovo kalmistule.
Alfred-Valdemar Kallikivi

Alfred-Valdemar Kallikivi (10. november 1907 Peterburi – teadmata kadunud Velikije Luki all jaanuaris 1943) oli eesti arst.
Kallikivi lõpetas 1926. aastal Tallinna Reaalkooli ja õppis Tartu Ülikoolis aastatel 1926–1932 arstiteadust ja 1932–1933 farmaatsiaosakonnas. Ta oli korporatsiooni Fraternitas Estica vilistlane.
Aastatel 1932–1933 oli ta II haavakliiniku nooremassistent ja Kaitseliidu Tartu maleva IV kompanii arst, hiljem Tallinna Linna Keskhaigemaja naistehaiguste osakonna volontäärassistent, Tallinna Ühise Haigekassa polikliiniku günekoog, Nõmme ambulatooriumi juhataja ning naiste- ja sisehaiguste arst Nõmmel. Alates 1936. aastast oli ta Hiiu-Kärdla haigla arst, kus temaga poldud rahul: mitu pimesoolehaiget olevat tema noa all surnud ja 1937. aasta suvel jõudis rahulolematus poliitilise politsei ettekandesse. 1939. aastal oli ta günekoloog Nõmmel, 1940. aastal Kärdla haigla juhataja.
14. juunil 1939 võeti ta reservi eriteadlase-arstina meditsiini alal, 3. juunil 1940 määrati Lennubaasi nooremarstiks riigiteenija-vabateenijana. 
Ta mobiliseeriti 1941. aastal Punaarmeesse, arreteeriti Velikije Luki all ja jäi teadmata kadunuks.
Johannes Kütt

Johannes Kütt (26. detsember 1905 Särevere, Türi kihelkond, Järvamaa – 11. juuni 1985 Juuru) oli eesti kehalise kasvatuse õpetaja ja kiiruisutaja. 
Ta lõpetas 1926. aastal Tallinna Reaalkooli ja 1931. aastal Tartu Ülikooli Kehalise Kasvatuse Instituudi.
Ta tuli 1925. aastal kiiruisutamises Eesti noortemeistriks ja 1930. aastal üliõpilasmeistriks. Ta oli spordiseltsi Sport, Ülemaalise Eesti Noorsoo Ühenduse Tallinna osakonna ja Nõmme Kalju liige.
Ta töötas aastatel 1931–1944 kehalise kasvatuse õpetajana Nõmme Gümnaasiumis, Tallinna Prantsuse Lütseumis ja Harku alaealiste parandusasutuses ning 1945–1947 Tallinna Kehakultuuri Tehnikumis. Hiljem oli ta kasvataja ja õpetaja Maidla lastekodus ning Juuru ja Pahkla koolis.
Arnold Lannus

Arnold Gustav Lannus (kuni 1934. aastani Arnold Gustav Lukin; 6. jaanuar 1908 Tallinn – 14. jaanuar 1983 Tallinn) oli eesti spordipedagoog ja -tegelane. 
Ta lõpetas 1926. aastal Tallinna Reaalkooli ja 1931. aastal Tartu Ülikooli Kehalise Kasvatuse Instituudi. Ta oli aastatel 1935–1940 Tallinna algkoolides ja Nõmme Gümnaasiumis võimlemisõpetaja, 1941 Tallinna spordikomitee õppeosakonna juhataja ja ENSV Spordikomitee võimlemisinspektor, 1942–1944 võimlemisõpetaja Tallinna koolides, 1944–1945 TÜ KKI-s vanemõpetaja ja võimlemiskateedri juhataja, 1945–1947 Tallinna Kehakultuuritehnikumi direktor, 1947–1959 spordiühingu Jõud kesknõukogu õppespordiosakonna ülem ja 1948–1960 Tallinna Polütehnilise Instituudi (TPI) kehalise kasvatuse kateedri õppejõud, 1955–1956 TPI Spordiklubi esimees.
Martin Käos

Martin Käos (sündinud 18. juunil 1998 Tallinnas) on Eesti jalgpallur (kaitsja), kes mängib Eesti Premium liiga klubis Pärnu JK Vaprus.
Koondisekarjäär.
Käos on mänginud Eesti U16, U18, U19 ja Eesti U21 koondistes kokku 24 korral.
Karjääri statistika.
Klubi.
"Uuendatud seisuga 5. detsember 2023"
Ixchiq

Ixchiq on maailma esimene vaktsiin "chikungunya" viirushaiguse vastu, mida põhjustab mitmete perekonda "Aedes" kuuluvate sääseliikide pistete kaudu edasikanduv "chikungunya" viirus (CHIKV). Vaktsiin põhineb täppismuteerimise kaudu nõrgestatud viirusel ning sai heakskiidu USA Toidu- ja Ravimiameti poolt 2023. aasta novembris.
Vaktsiini efektiivsust "chikungunya" viirushaiguse ennetamisel on demonstreeritud kliinilises uuringus VLA1553-321 (NCT04650399).
Ixchiq arendusega tegeles farmaatsiafirma VALNEVA ning arenduse algetappidega olid seotud ka Eestist pärit teadlased Valeria Lulla (nüüd teadusrühma juht Cambridge’i ülikooli patoloogia osakonnas), Alexei Lulla ja Andres Merits (rakendusviroloogia professor Tartu Ülikooli tehnoloogiainstituudis).
Kapivasertiib

Kapivasertiib on vähi sihtmärkravis kasutatav proteiinkinaasi Akt/PKB inhibiitor, mille arendusega tegeles farmaatsiafirma AstraZeneca ja mis sai ravimina kasutamiseks heakskiidu USA Toidu- ja Ravimiameti poolt 2023. aasta novembris.
Praeguseks näidustatakse kapivasertiibi kombinatsioonis fulvestrandiga (antiöstrogeen) nendele patsientidele, kellel on suguhormoonide retseptoreid ekspresseeriv, kuid samas türosiinkinaasi HER2/Erbb2 mitte-ekspresseeriv rinnavähk, mille puhul on tuvastatud muutusi proteiinkinaasi Akt/PKB signaalirajas. See tähendab, et patsiendil võib esineda näiteks aktiveeriv mutatsioon fosfoinositiid-3-kinaaside perekonnaliikmeid kodeerivates geenides, aktiveeriv mutatsioon proteiinkinaas Akt/PKB perekonnaliikmeid kodeerivates geenides või inaktiveeriv mutatsioon fosfataasi PTEN kodeerivas geenis. Ravi sihtmärkrühma kuuluvad patsiendid, kellel esines haiguse progressioon hormoonravi saamise järel.
Kapivasertiibi ja fulvestrandi kombinatsiooni efektiivsust on demonstreeritud kliinilises uuringus CAPItello-291 (NCT04305496).
Toimemehhanismi poolest kuulub kapivasertiib pöörduvate ATP-konkurentsete inhibiitorite hulka. Kapivasertiib inhibeerib Akt/PKB perekonna kõiki liikmeid (st AKT1, AKT2 ja AKT3). Kapivasertiibiga sarnase toimemehhanismiga on inhibiitor ja ravimikandidaat ipatasertiib, mida arendab farmaatsiafirma Roche.
Krupina

Krupina (ungari keeles "Korpona", saksa keeles "Karpfen") on linn Slovakkias Banská Bystrica maakonnas, Krupina ringkonna halduskeskus.
Geograafiline asend.
Linn asub Krupinská planina kõrgustikul, Banská Bystricast ligiakudu 44 km lõunas.
Ajalugu.
Asulat on esmamainitud 1135. aastal. 12. sajandi lõpul ja 13. sajandi algul saabusid piirkonda saksa kolonistid. Linnaõigused sai Krupina 1238. aastal. 1241. aastal rüüstasid Krupinat mongolid. 1244. aastal taastas kuningas Béla IV Krupina algsed linnaprivileegid, mis olid mongolite sissetungi ajal kaduma läinud. 1664. aastal rüüstasid Krupinat Türgi väed. 1710. aastal laastas linna katkuepideemia. 1797. aasta juulis hävis tulekahjus kaks kolmandikku linnast.
Rahvastik.
Slovakkia 2021. aasta rahvaloenduse andmetel oli Krupina elanikest slovakke 94,09%, mustlasi 0,38%, ungarlasi 0,3%, tšehhe 0,24% ja vietnamlasi 0,13%. Rahvus oli teadmata 4,51%-l elanikest.
Reimo Madissoo

Reimo Madissoo (sündinud 27. mail 1998 Pärnus) on Eesti jalgpallur (poolkaitsja), kes mängib Eesti Premium liiga klubis Pärnu JK Vaprus.
Karjääri statistika.
Klubi.
"Uuendatud seisuga 5. detsember 2023"
Damian Szymański

Damian Dawid Szymański (sündinud 16. juunil 1995 Kraśnikis) on Poola jalgpallur, kes mängib poolkaitsjana Kreeka kõrgliigaklubis Ateena AEK ja Poola jalgpallikoondises.
Ta alustas klubikarjääri Poola klubis GKS Bełchatów, mille meeskonnas debüteeris ta Poola esiliigas hooajal 2013/14. Hooajal 2014/15 mängis ta klubiga Poola kõrgliigas. Aastatel 2016–2017 mängis ta Poola kõrgliigaklubis Białystoki Jagiellonia ja 2017–2019 Płocki Wisłas.
2019. aasta jaanuaris sõlmis ta lepingu Venemaa kõrgliigaklubiga Groznõi Terek. 2020. aasta jaanuaris läks ta sealt laenule Ateena AEK-sse. Sama aasta juunis sõlmis ta AEK-ga püsiva nelja-aastase lepingu. Hooajal 2022/23 tuli ta AEK-ga Kreeka meistriks, lisaks võideti 2023. aastal Kreeka karikavõistlused. 2023. aasta aprillis sõlmis ta AEK-ga uue nelja-aastase lepingu.
Poola jalgpallikoondises tegi Szymański debüüdi 7. septembril 2018 UEFA Rahvuste Liiga mängus Itaalia vastu. Koondisekarjääri esimese värava lõi ta 8. septembril 2021 MM-i valikmängus Inglismaa vastu. Värav Inglismaa vastu sündis teisel lisaminutil ja see tõi Poolale 1:1 viigi. Szymański kuulus Poola koondisse 2022. aasta maailmameistrivõistlustel.
Sigmundsherberg

Sigmundsherberg on vald ("Marktgemeinde") Austrias Alam-Austria liidumaal Horni ringkonnas.
Sankt Bernhard-Frauenhofen

Sankt Bernhard-Frauenhofen on vald ("Gemeinde") Austrias Alam-Austria liidumaal Horni ringkonnas. 21,03% valla territooriumist on kaetud metsaga. See asub "Waldvierteli" piirkonnas, Taffa jõe orus. Seal on 95 põllumajandusettevõtet ja 67 mittepõllumajanduslikku töökohta. Rakendatud on 597 inimest. Aktiivsus oli 48,17%.
Enrico Veensalu

Enrico Veensalu (sündinud 19. augustil 1999 Pärnus) on Eesti jalgpallur (poolkaitsja), kes mängib Eesti Premium liiga klubis Pärnu JK Vaprus.
Koondisekarjäär.
Veensalu on mänginud Eesti U19 koondises üheksa mängu ja U21 koondises kaks mängu.
Karjääri statistika.
Klubi.
"Uuendatud seisuga 5. detsember 2023"
Antifundatsionalism

Antifundatsionalism on epistemoloogiline teooria, mis ühendab erinevad kriitikad teadmiste põhinemisest tugevate alususkumuste vastu.
Esindajad on Richard Rorty ja poststrukturalistid. Nad kritiseerisid mõistekeskset tõe ja mõistuse käsitlust.
Straning-Grafenberg

Straning-Grafenberg on vald ("Marktgemeinde") Austrias Alam-Austria liidumaal Horni ringkonnas.
Straning-Grafenberg asub "Weinvierteli" ja "Waldvierteli" vahelisel piiril. U. 7,5 % valla territooriumist on kaetud metsaga.
Weitersfeld

Weitersfeld on vald ("Marktgemeinde") Austrias Alam-Austria liidumaal Horni ringkonnas.
Robin Limberg

Robin Limberg (sündinud 10. oktoobril 2001 Pärnus) on Eesti jalgpallur (poolkaitsja), kes mängib Eesti Premium liiga klubis Pärnu JK Vaprus.
Koondisekarjäär.
Limberg on mänginud Eesti U19 koondises kolm mängu.
Karjääri statistika.
Klubi.
"Uuendatud seisuga 5. detsember 2023"
Reliabilism

Reliabilism ehk usaldusväärsus on epistemoloogiline teooria, mis ühendab erinevad hoiakud teadmise ja õigustuse küsimustes, kuidas mõõta ja kasutada tõde. 
Usaldusväärsusel on neli peamist varianti, millest igaühel on alternatiivsed osad. "Toimingu usaldusväärsus" keskendub teatud uskumust tekitava tüübiprotsessi tõepärasusele. "Ebaõnne usaldusväärsus" keskendub märgiprotsessi tõepärasusele, mis loob teatud uskumuse (neis arutlustes kasutatakse tunnetuse modaalseid mõisteid). "Vooruse usaldusväärsus" keskendub isiku intellektuaalsete iseloomuomaduste või isiku uskumuse tõepärasusele. "Õige funktsionaalsuse usaldusväärsus" lisab tõepõhisusele (mis tahes kujul) mõistuse ja maailma sihipärase sobitamise nõude.
Ranet Ristikivi

Ranet Ristikivi (sündinud 19. novembril 1999 Pärnus) on Eesti jalgpallur (kaitsja), kes mängib Eesti Premium liiga klubis Pärnu JK Vaprus.
Karjääri statistika.
Klubi.
"Uuendatud seisuga 5. detsember 2023"
Raimond Tiidermann

Raimond Tiidermann (sündinud 30. septembril 2002 Pärnus) on Eesti jalgpallur (kaitsja), kes mängib Eesti Premium liiga klubis Pärnu JK Vaprus.
Karjääri statistika.
Klubi.
"Uuendatud seisuga 5. detsember 2023"
Raimond Eino

Raimond Eino (sündinud 15. veebruaril 2000 Keilas) on Eesti jalgpallur (poolkaitsja), kes mängib Eesti Premium liiga klubis Pärnu JK Vaprus.
Koondisekarjäär.
Eino on mänginud Eesti U16, U17, U19 ja U21 koondises kokku 19 mängu.
Karjääri statistika.
Klubi.
"Uuendatud seisuga 5. detsember 2023"
Cape Range'i rahvuspark

Cape Range'i rahvuspark ("Cape Range National Park") on rahvuspark Lääne-Austraalias osariigis Gascoyne'i piirkonnas, 1105 kilomeetrit Perthist põhjas. 
Park asub North West Cape'i poolsaare lääneküljel 47 655 hektari suurusel alal. Lähim linn on Exmouth. Otse rannikust asub Ningaloo riff. Piirkonna on tekitanud oli merepõhja järkjärguline tõus, millele on järgnenud meretaseme kõikumine ning tuule- ja vee-erosioon, mis on mäeaheliku ja tasandiku aeglaselt erodeerinud, jättes maha hulga lubjakivi, sügavaid kanjoneid ja puutumatuid randu.
Michal Novák

Michal Novák (sündinud 26. novembril 1996 Karlovy Varys) on Tšehhi murdmaasuusataja.
Dukla Libereci klubi liige osales oma esimesel rahvusvahelisel võistlusel 2013. aastal Euroopa noorte olümpiafestivali raames. Seal sai ta sprindis 41. koha, 7,5 km klassikas 32. ja 10 km vabasõidus kümnenda koha. 2013. aasta märtsis võistles ta Kremnicas esimest korda Slaavi karikavõistlustel, saades 15 km ühisstardist sõidus 24. ja sprindis 23. koha. 2014. aasta juunioride suusatamise maailmameistrivõistlustel Val di Fiemmes saavutas ta skiatlonis 69. koha. 
Järgmisel aastal tuli ta 2015. aasta juunioride MM-il Almatõs 10 km vabasuusatamises 43. ja skiatlonis 16. kohale. Hooajal 2015-16 tegi ta debüüdi murdmaasuusatamise maailma karikasarjas Nové Město etapil ja saavutas 15 km vabatehnikas 54. koha. 2016. aasta juunioride suusatamise maailmameistrivõistlustel Râșnovis sai ta sprindis 33. koha, 15 km vabasuusatamises 12. koha ja 10 km klassikas kaheksanda koha. Hooaja 2016-17 hooaja alguses lõpetas ta MK-sarja minituuri Lillehammeris 67. kohaga. Tema parimad kohad hooaja tippüritusel, 2017. aasta põhja suusaalade maailmameistrivõistlustel Lahtis olid 36. koht 50 km ühisstardist sõidus, 12. koht koos Aleš Razýmiga võistkondlikus sprindis ja 11. koht teatesõidus. Märtsis 2017. aastal võitis ta Harrachovis sprindis oma esimese võidu Slaavi karikavõistlustel. Hooaja 2017-18 alguses tuli ta Ruka tuuril 56. kohale ja sai oma esimesed maailma karikasarja punktid 2017-18 Tour de Ski võistlusel, mille lõpetas 39. kohaga, Lenzerheides sprindis 29. kohaga. 2018. aasta taliolümpial Pyeongchangis sai ta sprindis 60., 15 km vabasuusatamises 46. ja teatevõistlusel üheksanda koha. MK-sarja finaalis Falunis saavutas ta 51. koha.
2019. aastal oli tema tippsaavutus kuni 23-aastaste maailmameistrivõistluste hõbemedal 15 kilomeetri vabadistantsil Jules Lapierre'i järel. Tema parimad tulemused 2019. aasta maailmameistrivõistlustel Tiroolis Seefeldis olid 36. koht 50 km ühisstardisõidus ja 11. koht teatesõidus. Hooajal 2020-21 sai ta Ruka kolmiksõidus 38. ja Tour de Ski arvestuses 24. koha, saavutades sellega MK-sarja üldarvestuses 34. ja sprindi maailma karikasarjas 13. koha. Tema parimad tulemused 2021. aasta maailmameistrivõistlustel Oberstdorfis olid 23. koht sprindis ja kaheksas koht koos Luděk Šelleriga võistkondlikus sprindis. Järgmisel hooajal jõudis ta kolmel korral maailma karikasarjas esikümnesse ja 2021-22 Tour de Ski 28. kohale. Hooaja tippvõistlustel, 2022. aasta taliolümpiamängudel Pekingis, osales ta viiel võistlusel. Tema parimad kohad olid 18. koht skiatlonis ja 12. koht teatesuusatamises. Hooaja lõpetas ta MK-sarja üldarvestuses 23. kohal.
Välislingid.
[[Kategooria:Tšehhi murdmaasuusatajad]]
[[Kategooria:Sündinud 1996]]
Josh Manson

Joshua David Manson (sündinud 7. oktoobril 1991 Hinsdale'is Illinoisis) on USA jäähokimängija, kes mängib kaitsjana NHL-i klubis Colorado Avalanche.
Aastatel 2009–2011 mängis ta Kanada noorteliiga British Columbia Hockey League'i klubis Salmon Arm Silverbacks ja 2011–2014 Northeastern University jäähokimeeskonnas.
2011. aastal valis Anaheim Ducks ta NHL-i "draft"is 160. valikuna. Hooaja 2013/14 lõpus debüteeris Manson American Hockey League'is (AHL) Ducksi tütarklubis Norfolk Admirals. NHL-is debüteeris ta 31. oktoobril 2014 mängus Dallas Starsi vastu. Alates hooajast 2015/16 kuulus Manson Ducksi põhikoosseisu. Esimese värava NHL-is lõi ta 6. novembril 2015 mängus Columbus Blue Jacketsi vastu. Ducksi mängis Manson kaheksa hooajaga kokku 453 mängu ning oli NHL-is viies enim mänge kirja saanud Ducksi kaitsemängija.
2022. aasta märtsis kaubeldi Manson Ducksist Colorado Avalanche'i. Kohe samal aastal võitis ta Avalanche'iga Stanley karika.
Tema isa Dave Manson on endine jäähokimängija, kes mängis NHL-is üle 1000 mängu.